Aastast 1997 antakse EKEKs välja ajakirja RISTIINIMENE (ilmunud 7 numbrit), igal aastal ilmub kirikukalender. 2002-2006 oli EKEK Eesti Kirikute Nõukogu vaatleja-liige, 16. märtsist 2006 on EKEK Eesti Kirikute Nõukogu täisõiguslik liige. Eesti Kirikute Noortenõukogu juhatuse töös osaleb aktiivselt EKEK esindajana Kaija Pruel. 24. detsembril 2003 toimus Harkujärve Stefanose kirikust jõulujumalateenistuse ülekanne Vikerraadios ja Klassikaraadios.  Novembris 2005 ja detsembris 2007 toimusid Harkujärve kirikust jumalateenistuse ülekanded Eesti Televisioonis. Aprillist 2003 tegutseb EKEK peavikaar dr Heigo Ritsbek Eesti Evangeelse Alliansi peasekretärina. Suhted teiste konfessioonidega on väga head, jaanuaris 2006 toimus Harkujärve Püha Esimärter Stefanose kirikus allianssmissa, kus jutlustas ja andis edasi absolutsiooni ning ütles õnnistussõnad rooma-katoliku kiriku Eesti piiskop Philippe Jourdan.